laion/Wikipedia-Exotic huggingface dataset:
שחיינית צרת-מקור

שחיינית צרת-מקור או פָלָרוֹפּוּס (שם מדעי: Phalaropus lobatus) היא מין של עוף מים ממשפחת החרטומניים. השחיינית היא עוף קטן באורך 18 ס"מ, משקל של 35 גרם ומוטת כנפיים של 41 ס"מ. הנקבה גדולה מהזכר, ולבוש הקיץ שלה צבעוני יותר: שני פסים בצבע אדום או אדום-חלודי לאורך צדי החזה ומעלה עד לאחורי הלחיים, הגרון לבן, חלקו העליון של הגוף בגווני אפור עם כתפים בהירים. אצל הנקבות הצבעים יותר בוהקים מאשר אצל הזכרים. פס העין כהה ובולט ונמשך עד למאחורי האוזן. לצעירים יש צבע כתום יותר, ועם פסי גב בולטים מאוד. המקור ישר ושטוח, מותאם לשליפת יצורים כמו סרטנים וחרקים מבין סדקים. עם זאת היא ניזונה לרוב בתוך המים. במראה היא דומה לשחיינית תלת-גונית האמריקאית ובעלת צבעים אפורים-בהירים עם ראש וצוואר כהים ופס כתום בשני צדי הגוף. מין זה ניזון מפלנקטון, חרקי מים וסרטנים ירודים. שיטת ליקוט המזון היא ייחודית: השחיינית שוחה במעגלים קטנים, יוצרת מערבולת קטנה, ומלקטת במקורה - תוך כדי שחייה סיבובית - את המזון שעולה במערבולת. היא גם שולפת סרטנים וחרקים מתוך סדקים ביבשה, ומקורה הצר מותאם היטב למטרה זו, אך את עיקר מזונה היא מלקטת במים. שחיינית צרת המקור מצויה בעיקר באזורים עם מים, משום ששם נמצא מזונה: חרקי מים, סרטנים זעירים ושאר יצורים מימיים זעירים שאותם היא מלקטת מפני המים. שחיינית זו חיה ומקננת בקוטב הצפוני מסביב לאמריקה הצפונית ולצפון אירואסיה. בחורף מרחיקה נדוד עד דרום אפריקה ודרום אמריקה. בישראל היא חולפת לא שכיחה, בעיקר באביב. האוכלוסייה העולמית מונה בין 3.5 ל - 4.5 מיליוני פרטים והמגמה הכללית היא שלילית. בישראל ישנם גם שחייניות צרות מקור, בעיקר באביב. באפריל 2014 נספרו 33 פרטים בברכות המלח שמצפון לעיר אילת. שחיינית זו, לצד קרוביה לסוג, ייחודית בהתנהגות הרבייה שלה: הנקבה ולא הזכר יותר צבעונית ויותר גדולה והנקבות נלחמות אחת עם השנייה על זכרים להזדווג איתם. לאחר ההזדווגות הנקבה פורשת ומשאירה את הזכר לקנן על 4 ביצים מוסוות. עקב ריבוי טורפים באזור ישנו סיכוי רב שכמה מהתטולות לא ישרדו ולכן היא מקננת עם זכרים רבים ככל האפשר. השם באנגלית - Red-necked Phalarope מרמז על לבוש הקיץ הנאה של צרת-המקור. מדיה וקבצים בנושא שחיינית צרת-מקור בוויקישיתוף שחיינית צרת-מקור, באתר ITIS (באנגלית) שחיינית צרת-מקור, באתר NCBI (באנגלית) שחיינית צרת-מקור, באתר Animal Diversity Web (באנגלית) שחיינית צרת-מקור, באתר Internet Bird Collection (באנגלית) שחיינית צרת-מקור, באתר GBIF (באנגלית) יום האב הבינלאומי: ציפורי ישראל ששינוי תפקידים אתר ynet. שחיינית צרת-מקור, אתר הצפרות הישראלי שחיינית צרת-מקור באתר הרשימה האדומה של IUCN
EISA

EISA (ארכיטקטורת תקן תעשייתי מורחב, באנגלית: Extended Industry Standard Architecture) היה תקן לאפיק מחשב למחשבים אישיים תואמי IBM. התקן הוכרז בשלהי 1988 על ידי ספקים של מחשבים תואמי IBM כתגובה לארכיטקטורה הקניינית של IBM, ה-MCA (ארכיטקטורת מיקרו-ערוץ), בסדרת ה-PS/2 שלה. תקן EISA מרחיב את ארכיטקטורת אפיק ISA ל-32 ביט ומאפשר ליותר ממעבד אחד לחלוק את האפיק. כמו כן התמיכה בשליטה על האפיק שופרה, דבר שאיפשר גישה ל-4 גיגהבייט של זיכרון. שלא כמו ה-MCA, ה-EISA מקבל גם כרטיסי הרחבה בתקן ISA וארכיטקטורת אפיק של XT ישנים יותר. למרות שהוא נחות מתקן MCA במידה מסוימת, יצרנים רבים העדיפו את תקן EISA בגלל האופי הקנייני של MCA, ואפילו IBM ייצרה מספר מכונות התומכות ב-EISA. אולם בזמן שנוצר שוק חזק אשר דרש יכולות ומהירויות גבוהות יותר, תקני אפיק מקומי VESA ו-PCI מילאו היטב נישה זו, ו-EISA נעלם כמעט לחלוטין. מדיה וקבצים בנושא EISA בוויקישיתוף סיכום טכני על אפיק EISA
נווארה

נווארה (בספרדית: Comunidad Foral de Navarra, בבסקית: Nafarroako Foru Erkidegoa) היא אחת מ-17 הקהילות האוטונומיות של ספרד ונמצאת בצפון המדינה. גובלת בצרפת בצפון, באראגון במזרח, בלה ריוחה בדרום ובארץ הבסקים במערב. שטחה 10,391 קמ"ר ומספר התושבים בשנת 2005 היה 593,472 נפש, מהם כשליש בעיר הבירה פמפלונה. נווארה מורכבת ממחוז יחיד בעל אותו שם. בנווארה 272 ערים ומועצות מקומיות, בהן גם טודלה עירו של בנימין מטודלה. השפות הרשמיות הן ספרדית ובסקית. מ-810 ועד 1610 נשלטה נווארה על ידי מלכים, וגבולותיה השתנו. למרות גודלה הקטן בימי הביניים המאוחרים, נווארה מילאה תפקיד משמעותי בפוליטיקה הבין-לאומית. לא רק ששליטיה היו מעורבים מקרוב בענייני צרפת, הממלכה גם שלטה על המעבר הראשי לספרד שבהרי הפירנאים והייתה מדינת חיץ בין גסקוני, קסטיליה ואראגון. בשנת 1512 כבש פרדיננד הקתולי את החלק הספרדי בנווארה, ובשנת 1515 הוא סופח רשמית לכתר הקסטיליאני. החלק הצרפתי של נווארה, על המדרון הצפוני של הפירנאים המערביים, נותר ממלכה נפרדת עד 1589, ואז שולב בצרפת. קבוצת הכדורגל אוססונה, המשחקת בלה ליגה ממוקמת בעיר פמפלונה. ממלכת נווארה מדיה וקבצים בנושא נווארה בוויקישיתוף אתר האינטרנט הרשמי של נווארה הפרלמנט של נווארה נווארה (ספרד), דף שער בספרייה הלאומית נווארה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ספרד. אתם מוזמנים לתרום לוויקיפדיה ולהרחיב אותו.
בקלה ארקטית

בקלה ארקטית (שם מדעי: Arctogadus glacialis) הוא מין של דג קרח יחיד בסוגו ממשפחת השיבוטיים המצוי במימי האזור הארקטי. דג זה משמש מזון חשוב לחיות רבות וכן דג מאכל לכמה אוכלוסיות. הבקלה המזרח סיבירית (Arctogadus borisovi) נחשבת לקרובה לסוג זה אך לא כלולה בו. בקלה זו יכולה להגיע לאורך 32.5 ס"מ, אם כי נראו גם פרטים באורך 50-60 ס"מ. צבעה לבן ובניגוד לקרובי משפחתה היא חסרת בינים דמויי שפם לחישה. הבקלה חיה מתחת לעומק 1,000 מטר במימי הקרח ויש לה נוזל בדמה המונע ממנה לקפוא. תפוצתה היא סביב צפון-מזרח גרינלנד הרחק מהחופים. נמצאו גם רבים מהם בחופי סיביר ומערב קנדה ולפעמים אפילו נמצאו במים מתוקים. הדג מסנן טרף קטן כמו סרטנים, שטרגליים ושטצדאים ובתורו נטרף בידי טורפים הכוללים את הלבנתן, החדשן וכמה מיני כלבי ים כמו גם עופות ים ודגים אחרים. מדיה וקבצים בנושא בקלה ארקטית בוויקישיתוף בקלה ארקטית, באתר ITIS (באנגלית) בקלה ארקטית, באתר NCBI (באנגלית) בקלה ארקטית, באתר Animal Diversity Web (באנגלית) בקלה ארקטית, באתר FishBase (באנגלית) בקלה ארקטית, באתר GBIF (באנגלית)
זאב צפון-מערבי

זאב צפון-מערבי הידוע גם כזאב מקנזי, זאב עץ אלסקה, זאב עץ קנדי או זאב עץ צפוני (שם מדעי: Canis lupus occidentalis) הוא תת-מין של זאב אפור החי בחלקיה הצפוניים של אמריקה הצפונית, בצפון ארצות הברית המערבית, מערב קנדה ובאלסקה וככל הנראה הוא הגדול ביותר שבזאבים ובכלל בבני משפחת הכלביים. זאב זה נמדד כמגיע למשקל הרב ביותר של זאבים, קרוב לתת-מינים זאב אירואסייתי וזאב פנים-אלסקה (Canis lupus pambasileus), שלעיתים נכלל בתת-מין זה. מדידות שנערכו בקולומביה הבריטית לזאבים מראים שטווח משקלם נע בין 38.6–61.4 ק"ג, כשהנקבות הגיעו למשקל 42.5 ק"ג והזכרים ל-51.1 ק"ג, ובפארק ילוסטון הנקבות הגיעו למשקל ממוצע של 43.4 ק"ג והזכרים ל-50 ק"ג בממוצע. האורך הממוצע של הזכרים הוא 68–91.5 ס"מ ולמשקל 45–66 ק"ג בעוד הנקבות מגיעות לאורך ממוצע של 35–50 ס"מ ולמשקל ממוצע של 36–59 ק"ג. הזאבים הללו בעלי פרווה אפורה ולעיתים חומה כהה והם בעלי רגליים ארוכות ופרווה עבה על גופם כדי לבודד את החום והם בעלי אוזניים וחוטם קצרים יותר וראש מעוגל יותר כהתאמה לחיים בקור. הזאבים הם טורפי-על הניזונים מציד של חיות גדולות כמו אייל קנדי. הציד מתבצע בעיקר בריצה ממושכת ומתישה, בה נבחרים הפריטים הרכים והחלשים ומחוסלים בידי פיות רבים המבתרים אותם. מחקר שהתבצע בפארק ילוסטון מעריך ש-50% מפרטי האיילים החולים והחלשים נטרפים בידיהם. הזאבים יצודו גם מינים גדולים כמו אייל קורא או ביזונים, אשר מספקים יחדיו מזון גדול לכל הלהקה. עם זאת בעת ציד של חיות אלה הזאבים חייבים להיזהר מכיוון שעקב משקלם העצום הם יכולים להרוג זאב בקלות. פעילות הזאבים מספקת מזון לאוכלי נבלות אמריקאים כמו עורבים, עיטמים, דובי גריזלי, דובים שחורים וקויוטים. מדיה וקבצים בנושא זאב צפון-מערבי בוויקישיתוף זאב צפון-מערבי, באתר ITIS (באנגלית) זאב צפון-מערבי, באתר האנציקלופדיה של החיים (באנגלית) זאב צפון-מערבי, באתר GBIF (באנגלית)
כוס שמפניה

כוס שמפניה (באנגלית: champagne flute - חליל שמפניה) היא גביע מיוחד המשמש לשתיית שמפניה. ייחודה של הכוס בעיצובה המיוחד שנועד לשמור על הטעם והאופי המיוחדים של השמפניה. הכוס ארוכה במיוחד וצרה, ולה רגל ארוכה. מטרת מאפיינים אלה מחד ליצור שטח פנים נרחב בו המשקה נוגע בכוס - שטח פנים זה והיותו מחוספס (חספוס המיוצר באופן מיוחד, באמצעות יצירת פגמים זעירים בשטח הפנים של הכוס על ידי חומצה, לייזרים או חריטה בזכוכית) גורם לשחרור הגזים המצויים במשקה. מאידך צרות הכוס מונעת שחרור מהיר מדי של הגזים במשקה. הרגל הארוכה של הכוס נועדה להרחיק את ידו של השותה מהמשקה, ובכך למנוע חימום המשקה על ידי החזקת הכוס. מקובל כי הטמפרטורה האידיאלית לשתיית שמפניה היא כ-7 מעלות צלזיוס, ומגע ידו של השותה יעלה טמפרטורה זו. בכוסות שמפניה משתמשים באירועים חגיגיים שבהם נהוג לשתות שמפניה, כגון חתונות, מסיבות אירוסים וטקסים חגיגיים אחרים. מדיה וקבצים בנושא כוס שמפניה בוויקישיתוף גיא גיסר‏, הסתכלו בכוס ובמה שבתוכה, באתר וואלה, 11 ביוני 2003
דאלי (מכתש פגיעה)

מכתש דאלי הוא מכתש פגיעה הנמצא על כוכב חמה אשר קרוי על שמו של הצייר הסוריאליסטי הספרדי-קטלאני סלבדור דאלי. האיגוד האסטרונומי הבינלאומי הכריז על שמו של המכתש ב-2008. מדיה וקבצים בנושא דאלי בוויקישיתוף Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru "Dali". Gazetteer of Planetary Nomenclature. NASA. נבדק ב-30 ביוני 2012. {{cite web}}: (עזרה) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
לנצ'יה בטא

לנצ'יה בטא (באיטלקית: Lancia Beta) היא מכונית סלון אשר יוצרה במספר תצורות, ומוגדרת כמכונית קומפקטית, מתוצרת יצרנית הרכב האיטלקית לנצ'יה אשר יוצרה בין השנים 1972–1984. 4 דלתות פסטבק - סלון (יוצרו 194,916 יחידות). 4 דלתות נוצ'בק - סלון (Trevi) (יוצרו 40,628 יחידות). 3 דלתות - דגם HPE בתצורת "Shooting-brake" (אנ') (יוצרו 71,257 יחידות). 2 דלתות - קופה (יוצרו 113,623 יחידות) . 2 דלתות - ספיידר (רודסטר) (יוצרו 8,594 יחידות). 1,297 סמ"ק המפיק 82 כ"ס ב-6,200 סל"ד. 1,301 סמ"ק המפיק 85 כ"ס ב-5,800 סל"ד. 1,366 סמ"ק המפיק 84 כ"ס ב-5,800 סל"ד. 1,438 סמ"ק המפיק 90 כ"ס ב-6,000 סל"ד. 1,585 סמ"ק המפיק 100 כ"ס ב-5,800 סל"ד. 1,592 סמ"ק המפיק 100 כ"ס, 108 כ"ס ב-6,000 סל"ד. 1,756 סמ"ק המפיק 110 כ"ס ב-6,000 סל"ד. 1,756 סמ"ק המפיק 120 כ"ס ב-6,200 סל"ד. 1,756 סמ"ק המפיק 82 כ"ס ב-5,900 סל"ד (דגם "לנצ'יה בטא סקורפיון" בארצות הברית). 1,995 סמ"ק המפיק 106 כ"ס, 108 כ"ס, 115 כ"ס, 119 כ"ס, 120 כ"ס, 122 כ"ס ב-5,500 סל"ד. 1,995 סמ"ק המפיק 135 כ"ס (מגדש טורבו). "לנצ'יה בטא" דגם "Fastback" (אנ') "לנצ'יה בטא" דגם "Fastback" (אנ') "לנצ'יה בטא" דגם "Trevi" "לנצ'יה בטא" דגם "Trevi" "לנצ'יה בטא", שנת 1982 - קופה "לנצ'יה בטא" - קופה "לנצ'יה בטא" - קופה "לנצ'יה בטא" - קופה "לנצ'יה בטא", דגם "HPE" "לנצ'יה בטא", דגם "HPE", שנת 1978 - מבט לתא הנהג "לנצ'יה בטא" דגם "ספיידר" "לנצ'יה בטא" דגם "ספיידר" "לנצ'יה בטא" דגם "ספיידר", שנת 1977 לנצ'יה לנצ'יה מונטה קרלו מדיה וקבצים בנושא לנצ'יה בטא בוויקישיתוף לנצ'יה בטא, סרטון באתר יוטיוב - דגם HPE "לנצ'יה בטא" it.motor1.com/features/193720/lancia-beta-lultima-lancia-la-prima-fiat "לנצ'יה בטא" - קטלוג (מפרט טכני) automobile-catalog.com/model/lancia/beta "לנצ'יה בטא" קופה - מפרט carfolio.com/specifications/models/car
קסנדרה

קסנדרה (ביוונית עתיקה: Κασσάνδρα) היא נביאה צעירה במיתולוגיה היוונית שנענשה בכך שאיש לא שעה לנבואותיה. קסנדרה הייתה בתם של הקובה ופריאמוס מלך טרויה, אחותו התאומה של הלנוס (אנ') וגם אחותם של הקטור, פאריס, טרוילוס (אנ') ועוד מספר אחים ואחיות. היא ידועה ביופיה, והומרוס מתאר אותה כ"יפה בכל בנות פריאמוס" ואף מכנה אותה "קסנדרה הדומה לאפרודיטת הזהב". באיליאדה ובמקורות יוונים נוספים, מסופר כי האל אפולו אהב את הנערה קסנדרה והבטיח לה את מתנת הנבואה אם תיענה לחיזוריו. אך לאחר שקיבלה את מתנת הנבואה, חזרה בה ודחתה אותו, והוא קיללה שעל אף שנבואותיה יהיו נבואות אמת, איש לא יאמין לה. קסנדרה חזתה את נפילת עירה טרויה, ואכן איש לא שעה לדבריה. במהלך המלחמה הבטיח אביה להשיא אותה לאותריאונאוס (אנ') אם יצליח לגרש את היוונים מטרויה. לאחר כיבוש טרויה, לקח אותה אגממנון כפילגש וחזר איתה ליוון. סופה שנרצחה על ידי אשת אגממנון - קליטמנסטרה, לאחר שזו רצחה את בעלה, על כך שהקריב את בתם איפיגניה, כמנחת פיוס לפני המלחמה. במחזה אגממנון של אייסכילוס, חוזה קסנדרה את מותו של המלך היווני אגממנון ושל עצמה ואת נקמת הרצח על ידי אורסטס, בנם של אגממנון וקליטמנסטרה: "הו הבט, סלק מהפרה את השור! היא לכדה אותו בשלמה, ומצוידת בתחבולת קרן שחורה, היא הולמת בו, והוא צונח לתוך מכל מים, זהו רצח בתחבולה בתוך אמבט... לי מחכה נעיצת החנית... במקום מזבח אבי, ממתין לי קרש, עליו יותז דמי החם כשאשחט, אך מן ההרג האלים לא יתעלמו - אדם אחר יבוא לנקום נקמתנו, רוצח אם, גואל לדם אביו". האסטרואיד 114 Kassandra (אנ') שהתגלה בשנת 1871 על ידי כריסטיאן היינריך פרידריך פטרס נקרא על שמה. הומרוס, איליאדה אייסכילוס, אגממנון אוריפידס, נשות טרויה כריסטה וולף, קסנדרה, הוצאת "עם עובד", תל אביב 1987, תרגום: אילנה המרמן. יעל רנן, ספרות המערב: הנביאה קסנדרה 2.2 קסנדרה, באתר אנציקלופדיה בריטניקה (באנגלית) הומרוס, איליאדה, 13.365, 24.699 הומרוס, איליאדה, 13.361-369 הומרוס, אודיסאה, 11.404-434
חמש השנים האחרונות

חמש השנים האחרונות (באנגלית: The Last Five Years) הוא מחזמר אמריקאי מאת ג'ייסון רוברט בראון. המחזמר הופק לראשונה באוף ברודוויי במרץ 2002, וזכה להפקה מחודשת עטורת שבחים ב-2013, גם כן באוף ברודוויי. מאז עלה בהפקות מחודשות בארצות הברית ובכל רחבי העולם. הסיפור בוחן מערכת יחסים של חמש שנים בין ג'יימי ווילרסטיין, סופר עולה, וקאת'י הייט, שחקנית כושלת. המחזמר בנוי באופן שבו העלילה לא ליניארית. הסיפור מנקודת מבטה של קאת'י מסופר בסדר כרונולוגי הפוך (המחזמר מתחיל בסוף הנישואים) והסיפור מנקודת מבטו של ג'יימי מסודר בסדר כרונולוגי נכון (שמתחיל מיד לאחר שהזוג נפגש לראשונה). לדמויות אין אינטראקציה ישירה למעט שיר החתונה באמצע – כשצירי הזמן שלהם מצטלבים. חמש השנים האחרונות הושפעו מהנישואים הכושלים של ג'ייסון רוברט בראון לתרזה או'ניל. או'ניל איימה בפעילות משפטית בטענה שסיפורו של המחזמר ייצג את הקשר שלה עם בראון באופן מדויק מדי, ובראון שינה את השיר "I could be in love with someone like you" ל-"Shiksa goddess" על מנת להקטין את הדמיון בין הדמות של קאת'י לאו'ניל. האלבום "The Last Five Years" יצא לחנויות באפריל 2002. עיבוד קולנועי למחזה, בכיכובם של אנה קנדריק וג'רמי ג'ורדן, יצא לאקרנים בפברואר 2015. מיטל קליקה, סטודנטית לתיאטרון, יחד עם מנהל בית הספר שלה, הבמאי עידן ליפר, הביאו את המחזמר להפקה ישראלית. חל משלב הגשת הבקשה לקבלת הזכויות מהיוצרים, דרך מלאכת התרגום, ההפקה ועד לתפאורה, ובשיתוף עם המנהל המוזיקלי ארנון זיו, יצרו יחד מחזמר עצמאי של שני שחקנים בלבד בליווי מוזיקה חיה. ההפקה הישראלית עלתה לראשונה בתיאטרון הקאמרי בפברואר 2018. תרגום לעברית: מיטל קליקה, עמית לויט, מאי באום. במאי: עידן ליפר. ניהול מוזיקלי: ארנון זיו. שחקנים: בן נפתלי, מיטל קליקה. הפקה: מיטל קליקה. תפאורה: קארין נפתלי. מדיה וקבצים בנושא חמש השנים האחרונות בוויקישיתוף חמש השנים האחרונות, באתר Jason Robert Brown חמש השנים האחרונות, באתר Musical Theatre International חמש השנים האחרונות, באתר Meital Kalika חמש השנים האחרונות, באתר תיאטרון הקאמרי חמש השנים האחרונות, באתר הבמה חמש השנים האחרונות, באתר הארץ חמש השנים האחרונות, באתר סרטים
לנצ'יה פלמיניה

לנצ'יה פלמיניה (באיטלקית: Lancia Flaminia) היא מכונית סלון אשר יוצרה במספר תצורות, ומוגדרת כמכונית קומפקטית, מתוצרת יצרנית הרכב האיטלקית לנצ'יה אשר יוצרה בין השנים 1957–1970. יוצרו 12,436 יחידות, מהם 3,960 יחידות בתצורת סדאן, 4 דלתות. 4 דלתות - סלון. 2 דלתות - קופה. 2 דלתות - קבריולה. "Berlina" (תצורת 4 דלתות). "Berlina Speciale" (תצורת 4 דלתות). "Coupé". "Coupé Zagato". "3C GT Coupé". "3C GTL Coupé". "Coupé 3B". "Coupé GT Touring". "GT Convertibile". "3C GT Convertibile". "GTL 2+2". "Sport". "Sport Zagato". "3C Sport". "Supersport". "לנצ'יה פלמיניה" "לנצ'יה פלמיניה" "לנצ'יה פלמיניה" - קבריולט "לנצ'יה פלמיניה" - קבריולט, שנת 1964 "לנצ'יה פלמיניה" - קבריולט "G.T 3C 2.8", שנת 1968 - מבט לתא הנהג "לנצ'יה פלמיניה" - קופה, שנת 1959 "לנצ'יה פלמיניה קופה" דגם "Speciale Pininfarina", שנת 1963 "לנצ'יה פלמיניה" דגם "GT", שנת 1961 "לנצ'יה פלמיניה" דגם "Sport Zagato", שנת 1960 "לנצ'יה פלמיניה" דגם "Supersport", שנת 1964 "לנצ'יה פלמיניה" דגם "Loraymo" לנצ'יה לנצ'יה פלמיניה 335 מדיה וקבצים בנושא לנצ'יה פלמיניה בוויקישיתוף לנצ'יה פלמיניה, סרטון באתר יוטיוב "לנצ'יה פלמיניה" - מפרט automobile-catalog.com/model/lancia/flaminia "לנצ'יה פלמיניה", סדאן - מפרט automobile-catalog.com/car/1957/1374530/lancia_flaminia_berlina "לנצ'יה פלמיניה", דגם קופה - מפרט automobile-catalog.com/car/1961/1374605/lancia_flaminia_coupe "לנצ'יה פלמיניה" קבריולה - מפרט automobile-catalog.com/car/1961/1374635/lancia_flaminia_cabriolet_touring לנצ'יה פלמיניה" דגמי "3C GT" - מפרט automobile-catalog.com/car/1963/1374830/lancia_flaminia_gt_3c_22_2_8_touring "לנצ'יה פלמיניה" דגם "Sport Zagato" - מפרט automobile-catalog.com/car/1960/36590/lancia_flaminia_sport_zagato
ג'ון היק

ג'ון הארווד היק (באנגלית: John Harwood Hick‏; 20 בינואר 1922 - 9 בפברואר 2012) היה פילוסוף ותאולוג בריטי-אמריקאי שהתמחה בפילוסופיה של הדת. בספרו "תאולוגיה פילוסופית" עסק בשאלות תאולוגיות סביב תאודיציה (צידוק האל), אסכטולוגיה וכריסטולוגיה. בתחום הפילוסופיה של הדת התמקד בתורת ההכרה הדתית ובפלורליזם דתי. תחום אחרון זה הקנה לו פרסום מיוחד (וגם גינוי מרומז מאת יוזף רצינגר, לימים האפיפיור בנדיקטוס השישה עשר), בתמיכתו התאולוגית בפלורליזם של דתות לצד הנצרות. אמונה וידע (1957) Faith and Knowledge קיומו של האל (עורך) (1964) רוע ואלוהי האהבה (Evil and the God of Love (1966 The Many Faced Argument (1967. פילוסופיה של הדת (1970) Philosophy of Religion מוות וחיי נצח (Death and the Eternal Life (1976 מיתוס האינקרנציה (עורך) The Myth of God Incarnate (1977 מיתוס ייחודיותה של הנצרות: לקראת תאולוגיה פלורליסטית של הדתות (עורך) (1987) The Myth of Christian Uniqueness: Toward a Pluralistic Theology of Religions תאולוגיה נוצרית בדבר הדתות (1995) A Christian Theology of Religions אינטרפטציה של הדת: תגובות אנושיות אל הטרנסדנטי (1989) An Interpretation of Religion: Human Responses to the Transcendent מטאפורת האינקרנציה (1993) The Metaphor of God Incarnate חזית חדשה בין דת ומדע: החויה הדתית, נוירולוגיה והטרנסדנטי (2006) The New Frontier of Religion and Science: Religious Experience, Neuroscience and the Transcendent אתר האינטרנט הרשמי של ג'ון היק ערך זה הוא קצרמר בנושא אישים ובנושא דת. אתם מוזמנים לתרום לוויקיפדיה ולהרחיב אותו.
יום הוויסקי הבין-לאומי

יום הוויסקי הבין-לאומי (באנגלית: International Whisk(e)y Day) חל ב-27 במרץ מדי שנה מאז שהוכרז בשנת 2008. היום מציין באופן ציבורי את התמיכה במחקר מחלת פרקינסון ואת ההנאה משתיית וויסקי. שם היום הוא עם סוגריים whisk(e)y כדי לציין גם את הוויסקי הסקוטי, הקנדי והיפני (ששמם הוא whisky) וגם את הוויסקי האירי והאמריקאי (whiskey). יום הוויסקי הבינלאומי הושק בשנת 2009 בפסטיבל יום הוויסקי בצפון הולנד בהשתתפות כמה כתבי ויסקי. האירוע נוצר לכבוד הסופר הבריטי מייקל ג'קסון והוא נחגג ביום הולדתו. המשתתפים מוזמנים להרים כוסית ולשתות ויסקי לכבוד אהבת המשקה וכן לחייו של מייקל. אחרים משתתפים באמצעות מדיה חברתית באמצעות האשטאג # whiskyday2015. ברים שונים מציעים תפריטים מיוחדים ב-27 במרץ כדי לציין את היום. מתוך האתר הבינלאומי של יום הוויסקי הבינלאומי: היום הוא חגיגה ללא מטרות רווח של וויסקי, אשר לא מקבל מימון והוא מנוהל כולו על בסיס תשוקתם של חובבי ויסקי מרחבי העולם. אז אם אתה אוהב ויסקי ורוצה לעזור להפיץ את הבשורה, אז לך לספר למישהו על זה." אין להתבלבל בין יום הוויסקי הבינלאומי לבין יום הוויסקי העולמי ויום הבורבון הלאומי אשר נופלים בחודש מאי ויוני בהתאמה. על רקע הדמיון, ישנו סכסוך עם יום הוויסקי העולמי. התנגשות זו קיימת משום שיום הוויסקי העולמי הוא התאריך הידוע יותר בארצות הברית ומארגני יום הוויסקי הבינלאומי אינם רוצים להיתפס כהעתקה וכחיקוי אף על פי שייסדו את היום ארבע שנים קודם לכן. חלק מן הסכסוך קשור בעובדה כי שתי הקבוצות משתמשות בהאשטאג דומה אשר אינו ברור לרוב האנשים למי הוא שייך. עם זאת, התאריכים של כל אירוע הם בימים נפרדים בחודשים נפרדים. לעומת זאת, אין כמעט סכסוך עם יום בורבון הלאומי שכן חג זה מציין במיוחד את "רוח הילידים" של אמריקה ולא, באופן כללי, את כל הוויסקי. "International Whisk(e)y Day | #WhiskyDay2015 - the 7th annual official day celebrating whisk(e)y". Internationalwhiskyday.org. נבדק ב-2015-03-30. "Mark Connelly is fundraising for Parkinson's UK". Justgiving.com. 2013-03-27. אורכב מ-המקור ב-2015-04-02. נבדק ב-2015-03-30. "Whiskey vs. Whisky: What's the Difference? — Straight Up Cocktails and Spirits". Thekitchn.com. 2009-11-06. נבדק ב-2015-03-30. Oliver Klimek (2014-03-27). "International Whisky Day Special – A Bunch Of Dusty Scotch Blends — Dramming". Dramming.com. נבדק ב-2015-03-30. "Tweets about #worldwhiskyday hashtag on Twitter". Twitter.com. 2015-03-19. נבדק ב-2015-03-30. "International Whisk(e)y Day | Untitled | Drink Events". Chicagoreader.com. נבדק ב-2015-03-30. "World Whisky Day". Worldwhiskyday.com. 2015-02-17. נבדק ב-2015-03-30. "National Bourbon Day". Nationalbourbonday.com. נבדק ב-2015-03-30. "International Whisk(e)y Day | #WhiskyDay2015 - the 7th annual official day celebrating whisk(e)y". Internationalwhiskyday.org. נבדק ב-2015-03-30. "National Bourbon Day". National Bourbon Day. נבדק ב-2015-03-30.
מכתש שקלטון

מכתש שקלטון הוא מכתש פגיעה, הנמצא בקוטב הדרומי של הירח. קוטר המכתש 21 ק"מ ועומקו 4.2 ק"מ. המכתש נקרא על שם ארנסט שקלטון שהיה ראש כמה משלחות מחקר בריטיות לאנטארקטיקה. חלקו העליון של המכתש נמצא באזור המואר תמידית על ידי השמש. חלקו התחתון נמצא בצל תמידי, שמאפשר לחומרים נדיפים להיות במצב צבירה מוצק. הקוטב הדרומי של הירח נמצא בתוך מכתש שקלטון. מכדור הארץ ניתן לראות רק את הצד המואר של המכתש, הפונה לכדור הארץ. הקוטב הדרומי של הירח נמצא מספר ק"מ ממרכז המכתש. שפת המכתש אינה ישרה אלא נוטה בזווית 1.5°. פנים המכתש נמצא בחשיכה תמידית. חלק מהגבעות בשפת המכתש נמצאות 80% - 90% מהזמן באור השמש. לפנים המכתש יש מדרון, בזווית של 30° היורד לבסיסו בקוטר 6.6 ק"מ. לתחתית המכתש צורת כיפה לא אחידה בגובה 400–300 מטר. הפסגה המרכזית של הכיפה נמצאת בגובה של 200 מטרים. בתוך המכתש יש מספר קטן של מכתשים בגודל כמה מאות מטרים. בשל הצל התמידי הטמפרטורה הממוצעת במכתש היא 183- מעלות צלזיוס. פנים המכתש צולם על ידי החללית היפנית SELENE בעזרת אור שהוחזר משפת המכתש. במדידות ספקטרומטר נייטרונים שהיה בגשושית "לונר פרוספקטור" נמצאו ריכוזים גבוהים יחסית של מימן קרוב לקטבים הצפונים והדרומים. ביולי 1999 רוסקה הגשושית "לונר פרוספקטור" במכוון על יד מכתש שומכר הקרוב למכתש שקלטון. לא נמצאו סימני מים בחומר שנפלט בהתנגשות כנראה משום שלא היה קרח במקום או שהתנגשות לא הייתה עמוקה מספיק לפלוט סימני מים. ב-15 בנובמבר 2008 גשושית בשם "MOON IMPACT PROBE" נחתה נחיתה קשה ליד המכתש. על הגשושית היה מד גובה, מכ"ם וספקטרומטר אופטי שגילו סימני מים. זו הייתה הגשושית הראשונה שמצאה סימני מים במכתש. בנובמבר 2009, בעקבות ממצאים שסיפק לוויין המחקר LCROSS, יצאה נאס"א בהודעה רשמית שיש מאגר של מים באזור הקוטב הדרומי של הירח. ב-26 במרץ 2019 בישיבה של ועדת החלל בארצות הברית הודיע סגן הנשיא מייק פנס שבנחיתה הבאה על הירח, ינחתו בקוטב הדרומי, מכיוון שניתן להפיק דלק לחלליות מהמים שנמצאו שם. מדיה וקבצים בנושא מכתש שקלטון בוויקישיתוף למה ארצות הברית רוצה לשלוח אסטרונאוטים לקוטב הדרומי של הירח?
לנצ'יה ת'זיס

לנצ'יה ת'זיס (באיטלקית: Lancia Thesis) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 2001–2009 באיטליה. יוצרו כ-16,000 יחידות. 4 דלתות. 5 נוסעים. מנוע הנעה קדמית. דגם שרד של "לנצ'יה ת'זיס" בשרות נשיא איטליה (ראו צילום). מנועי בנזין. מנועי דיזל (מגדש טורבו). 1,998 סמ"ק המפיק 185 כ"ס ב-5,500 סל"ד (מנוע בנזין, מגדש טורבו). 2,446 סמ"ק המפיק 170 כ"ס ב-6,000 סל"ד (מנוע בנזין). 2,959 סמ"ק המפיק 215 כ"ס ב-6,300 סל"ד (מנוע בנזין). 3,179 סמ"ק המפיק 230 כ"ס ב-6,200 סל"ד (מנוע בנזין). 2,387 סמ"ק המפיק 150 כ"ס, 175 כ"ס, 185 כ"ס ב-4,000 סל"ד (מנוע טורבו דיזל). "לנצ'יה ת'זיס", שנת 2009 "לנצ'יה ת'זיס" "לנצ'יה ת'זיס" "לנצ'יה ת'זיס" "לנצ'יה ת'זיס" "לנצ'יה ת'זיס" "לנצ'יה ת'זיס" בשרות נשיא איטליה לנצ'יה לנצ'יה קפא מדיה וקבצים בנושא לנצ'יה ת'זיס בוויקישיתוף לנצ'יה ת'זיס, סרטון באתר יוטיוב "לנצ'יה ת'זיס" - מפרט automobile-catalog.com/model/lancia/thesis "לנצ'יה ת'זיס" topspeed.com/cars/lancia-thesis "לנצ'יה ת'זיס", שנת 2006 it.motor1.com/news/188815/lancia-thesis-2006 "לנצ'יה ת'זיס" - מפרט טכני lanciapress.com/press/detail
קו צינור קיסטון

קו צינור קיסטון (באנגלית: Keystone Pipeline) הוא קו צינורות להעברת נפט בצפון אמריקה. הקו משתרע על פני אורך של למעלה מ־4,500 ק"מ. הוא מתחיל בהארדיסטי, אלברטה ומסתיים ביוסטון ופורט ארתור טקסס. לקו הצינורות ארבעה שלבי בנייה: שלב 1 – הארדיסטי – פאטוקה אילינוי, דרך ססקצ'ואן, מניטובה, דקוטה הצפונית, דרום דקוטה, נברסקה, קנזס ומיזורי. הצינור באורך 3,456 ק"מ. בנייתו הסתיימה בשנת 2010. שלב 2 – סטיל סיטי נברסקה – קאשינג אוקלהומה, באורך 468 ק"מ. בנייתו הסתיימה בפברואר 2011. שלב 3 – קאשינג – פורט ארתור, באורך 784 ק"מ, יחד עם שלוחה ליוסטון. בנייתו הסתיימה בינואר 2014, והשלוחה – בשנת 2016. שלב 4 – צינור עתידי, המכונה Keystone XL, בין הארדיסטי לסטיל סיטי דרך בייקר מונטנה. קיסטון XL הוא מיזם של חברת טראנס-קנדה ומהווה את השלב הסופי המיועד של מערכת הצינורות – צינור בקוטר 36 אינץ' (910 מילימטרים) שינוע בין הארדיסטי לסטיל סיטי דרך מדינת מונטנה לאורך 1,900 קילומטר. הצינור תוכנן בשנת 2008 אך נתקל בהתנגדות ציבורית ופוליטית, עקב נזק סביבתי מוערך, והתוכנית בוטלה על ידי ממשל אובמה. בשנת 2017 הנשיא דונלד טראמפ חתם על מזכר הבנות ולאחר מכן על היתר לבניית הצינור, אך ההיתר בוטל על ידי מערכת המשפט במונטנה. במרץ 2019 חתם הנשיא על צו שעוקף את החלטת בית המשפט. בינואר 2021, ביום השבעתו, חתם הנשיא ג'ו ביידן על ביטול ההרשאה של קודמו, דונלד טראמפ, במצב שבו כ-150 ק"מ של הצינור כבר הונחו בצד האמריקני, ו-2.2 ק"מ נוספים הושלמו בצד הקנדי. מדיה וקבצים בנושא קו צינור קיסטון בוויקישיתוף אתר האינטרנט הרשמי של קו צינור קיסטון (באנגלית) ולעזאזל הסביבה: טראמפ חתם על אישור לבניית צינור הנפט מקנדה לארה"ב, באתר כלכליסט, 30 במרץ 2019